ai4bharat/Pralekha huggingface dataset:
ప్రధాన మంత్రి కార్యాలయం
మహాత్మగాంధీ వర్ధంతి నాడు రాజ్ ఘాట్ లో ఆయన కు శ్రద్ధాంజలి ఘటించిన ప్రధాన మంత్రి
ఈ రోజు న మహాత్మ గాంధీ వర్ధంతి సందర్భం లో ప్రధాన మంత్రి శ్రీనరేంద్ర మోదీ న్యూ ఢిల్లీ లోని రాజ్ ఘాట్ లో ఆయన కు శ్రద్ధాంజలి ని ఘటించారు.
ప్రధాన మంత్రి ఒక ట్వీట్ లో -
‘‘బాపు జీ కి రాజ్ ఘాట్ లో శ్రద్ధాంజలి ని సమర్పించాను’’ అని తెలిపారు.
ప్రధాన మంత్రి కార్యాలయం
పారా టేబుల్ టెన్నిస్ క్రీడలో ప్రతిష్టాత్మక స్వర్ణ పతకం సాధించిన భవీనా పటేల్కు ప్రధానమంత్రి అభినందనలు
బర్మింగ్హామ్లో జరుగుతున్న కామన్వెల్త్ గేమ్స్-2022 పారా టేబుల్ టెన్నిస్ క్రీడలో ప్రతిష్టాత్మక స్వర్ణ పతకం సాధించిన భవీనా పటేల్కు ప్రధానమంత్రి శ్రీ నరేంద్ర మోదీ అభినందనలు తెలిపారు.
ఈ మేరకు ట్విట్టర్ ద్వారా పంపిన సందేశంలో;
“అద్భుత క్రీడాకారిణి @BhavinaOfficial మనమంతా గర్వించదగిన మరొక సందర్భాన్ని సృష్టించారు. పారా టేబుల్ టెన్నిస్లో ఆమె ప్రతిష్టాత్మక స్వర్ణ పతకం కైవసం చేసుకున్నారు. ఇది ఆమె తొలి స్వర్ణం కావడం విశేషం! భారత యువతరం టేబుల్ టెన్నిస్పై ఆసక్తి పెంచుకోవడంలో ఆమె విజయం స్ఫూర్తిదాయకం కాగలదని ఆశిస్తున్నాను. భవిష్యత్తులోనూ ఆమె అత్యుత్తమ విజయాలు సాధించాలని ఆకాంక్షిస్తూ నా శుభాశీస్సులు తెలియజేస్తున్నాను” అని పేర్కొన్నారు.
(
వాణిజ్యం, పరిశ్రమల మంత్రిత్వ శాఖ
ట్రేడ్, ఇన్వెస్ట్మెంట్ పై జరిగిన మొదటి ఇండియా -ఇయు ఉన్నతస్థాయి చర్చలు
ట్రేడ్ , ఇన్వెస్ట్మెంట్పై ఇండియా -ఇయు మొదటి ఉన్నత స్థాయి చర్చలు  ఫిబ్రవరి 5, 2021 న జరిగాయి. దీనికి వాణిజ్య ,పరిశ్రమల శాఖ మంత్రి శ్రీ పియూష్ గోయల్ , యూరోపియన్ యూనియన్ ఎక్సిక్యుటివ్ వైస్ ప్రెసిడెంట్ , ట్రేడ్ కమిషనర్ వి.డామ్బ్రోవ్స్కిస్ సహ అధ్యక్షత వహించారు.
2020 జూలై లో జరిగిన 25 వ ఇండియా- ఇయు నాయకుల సమావేశం ఫలితంగా ఈ చర్చలు జరపాలన్న సంకల్పం చెప్పుకున్నారు. ద్వైపాక్షిక వాణిజ్య , పెట్టుబడుల సంబంధాల దిశగా మంత్రిత్వస్థాయి మార్గనిర్దేశం లక్ష్యంగా దీనిని ఏర్పాటు చేశారు.
హెచ్.ఎల్.డి లో చర్చల సందర్భంగా , కోవిడ్ -19 అనంతర పరిస్థితులలో ద్వైపాక్షిక వాణిజ్యం, పెట్టుబడుల సంబంధాలను మరింత ముందుకు తీసుకుపోవాల్సిన అవసరాన్ని ఈ సమావేశంలో మంత్రులు ప్రత్యేకంగా ప్రస్తావించారు. ఇందుకు వరుసగా క్రమం తప్పకుండా చర్చలు జరుపుతుండాలన్నారు. ప్రస్తుత కఠిన సమయాలలో సత్వర ఫలితాలు ఇచ్చే లక్ష్యంతో దీనిని చేపట్టాలన్నారు.
పలు ద్వైపాక్షిక అంశాలు, పెట్టుబడి సహకారం, ద్వైపాక్షిక రెగ్యులేటరీ చర్చలపై ఏకాభిప్రాయసాధన, మరింత సహకారానికి సంబంధించి ఇండియా - యూరోపియన్ యూనియన్ మధ్య బహుళ పక్ష చర్చలకు సంబంధించిన అంశాల విషయమై
రాగల మూడు నెలల్లో మరోసారి కలుసుకోవాలని మంత్రులు నిర్ణయించారు.
ద్వైపాక్షిక వాణిజ్యం, పెట్టుబడుల ఒప్పందాలకు సంబంధించి తాత్కాలిక ఒప్పందంతో ప్రారంభించేందుకు క్రమంతప్పకుండా సంప్రదింపులు జరిపే అంశంపై చెప్పుకోదగిన ముందడుగు పడింది.
ఇండియా-యూరోపియన్ యూనియన్ మధ్య పూర్తి స్థాయిలో వాణిజ్య ఆర్ధిక భాగస్వామ్యానికి సంబంధించిన సామర్థ్యాలను పునరుద్ధరించేందుకు నిబద్ధత, విశ్వాసాన్ని మంత్రులు వ్యక్తం చేశారు.
ఆరోగ్య, కుటుంబ సంక్షేమ మంత్రిత్వ శాఖ
ఇలెక్ట్రానిక్ సిగరెట్స్ నిషేధ ఆర్డినెన్స్ యొక్క జారీ కి ఆమోదం తెలిపిన మంత్రిమండలి
దేశం లో ఒక ప్రధానమైనటువంటి ఆరోగ్యాని కి మరియు శ్రేయస్సుకు సంబంధించిన కార్యక్రమం లో భాగం గా
ఇలెక్ట్రానిక్ సిగరెట్స్ యొక్క నిషేధం  ఆర్డినెన్స్, 2019 ని జారీ చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఇలెక్ట్రానిక్ సిగరెట్స్ బ్యాటరీ తో నడిపేందుకు వీలు ఉన్న సాధనాలు. ఇవి మండే సిగరెట్ లలో ఉండే ఒక వ్యసన పదార్థమైనటువంటి నికొటిన్ ను కలిగివున్న ఒక ద్రావణాన్ని వేడి చేయడం ద్వారా గాలితుంపర ను ఉత్పత్తి చేస్తాయి. ఈ సాధనాల లో.. ఇలెక్ట్రానిక్ నికోటిన్ డిలివరీ సిస్టమ్స్ తాలూకు అన్ని రూపాలు, కాల్చడం కాక మండించే ఉత్పత్తులు , ఇ-హుక్కా, ఇంకా అటువంటి సాధనాలే.. చేరుతాయి. ఈ నూతన ఉత్పత్తులు ఆకర్షణీయమైన రూపాల లోను, బహుళ రుచుల లోను వస్తున్నాయి. వాటి వాడకం పెద్ద ఎత్తున అధికం అయింది. అభివృద్ధి చెందిన దేశాల లో, ప్రత్యేకించి యువతీయువకుల లోను, చిన్న పిల్లల లోను ఇది తాత్కాలిక సాంక్రామిక రుగ్మత స్థాయి కి ప్రబలిపోయింది.
అమలు:
ఈ ఆర్డినెన్స్ ను జారీ చేసినందువల్ల, ఇ-సిగరెట్స్ యొక్క ఉత్పత్తి, తయారు చేయడం, దిగుమతి చేసుకోవడం, ఎగుమతి చేయడం, రవాణా, విక్రయం, పంపిణీ, నిల్వ మరియు ప్రకటన లు చేయడం  కేసు పెట్టదగిన నేర కార్యకలాపాలు అవుతాయి. ఈ విధమైన నేరాని కి తొలిసారి పాల్పడితే ఒక సంవత్సరం వరకు జైలు శిక్ష లేదా ఒక లక్ష రూపాయల వరకు జరిమానా లేదా ఈ రెంటి ని కూడా విధించేందుకు ఆస్కారం ఉంటుంది. ఆ తరువాత కూడా ఇదే విధమైన నేరాల కు ఒడిగడితే గనక 3 సంవత్సరాల వరకు జైలు శిక్ష ను మరియు 5 లక్షల రూపాయల వరకు జరిమానా ను విధించవచ్చు. ఇలెక్ట్రానిక్ సిగరెట్స్ ను నిల్వ చేయడం కూడా శిక్షార్హమే. దీనికి 6 నెలల వరకు జైలు శిక్ష లేదా 50,000 రూపాయల వరకు జరిమానా లేదా ఈ రెంటి ని కూడా విధించేందుకు ఆస్కారం ఉంటుంది.
ఆర్డినెన్స్ అమలు ప్రారంభం అయిన తేదీ నాటి కి ఇ-సిగరెట్స్ యజమానులు ఈ నిల్వల ను గురించి వారంతట వారు గా వెల్లడి చేయడం తో పాటు ఈ పదార్థాల నిల్వల ను సమీపంలోని పోలీస్ ఠాణా లో ఇచ్చేయాలి. ఆర్డినెన్స్ అమలు చేసేందుకుగాను సబ్- ఇన్స్ పెక్టర్ ఆఫ్ పోలీస్ ను ఆథరైజ్ డ్ ఆఫీసర్ గా నియమించడమైంది. ఈ ఆర్డినెన్స్ యొక్క నిబంధనల ను అమలు లోకి తీసుకు రావడం కోసం కేంద్ర మరియు రాష్ట్రాల ప్రభుత్వాలు మరే ఇతర తత్సమాన అధికారి ని  కూడా నియమించవచ్చు.
ప్రధాన ప్రభావం:
ఇ-సిగరెట్స్ ను నిషేధించాలన్న నిర్ణయం జనాభా ను, ప్రత్యేకించి యువతీయువకులను మరియు చిన్న పిల్లల ను ఇ-సిగరెట్స్ యొక్క వ్యసనాని కి లోనయ్యే రిస్క్ నుండి కాపాడడం లో సహాయకారి కాగలదు. పొగాకు నియంత్రణ కోసం ప్రభుత్వం చేస్తున్న ప్రయత్నాల కు ఈ ఆర్డినెన్స్ యొక్క అమలు పూరకం గా ఉండి, పొగాకు వినియోగాన్ని తగ్గించడం లో మరియు దీని తో సంబంధం కలిగివున్న ఆర్థిక భారాన్ని, రోగాల భారాన్ని కూడా తగ్గించగలుగుతుంది.(Visitor Counter : 220
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.10 కోట్ల డోసులు  అందించారు
గత 24 గంటల్లో 91,732 డోసులు అందించారు
దేశవ్యాప్త క్రియాశీల కేసుల సంఖ్య 3,653
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.80%
గత 24 గంటల్లో 179 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,44,029 కు పెరిగింది.
గత 24 గంటల్లో 226 కొత్త కేసులు నమోదయ్యాయి.
రోజువారీ పాజిటివిటీ రేటు 0.12%
వారపు పాజిటివిటీ రేటు 0.15%
గత 24 గంటల్లో చేసిన 1,87,983 కొవిడ్ పరీక్షలతో కలిపి ఇప్పటివరకు 91.07 కోట్ల పరీక్షలు చేశారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జమ్మూ, కశ్మీర్ లోని కత్రా - ఢిల్లీ ఎక్స్ ప్రెస్ రోడ్డు మార్గం పనులు ప్రారంభమయ్యాయి; ఈ పనులు 2023 నాటికి పూర్తవుతాయి.
జమ్మూ నుండి ఢిల్లీ ప్రయాణ సమయం కేవలం ఆరు గంటలు పడుతుంది : డాక్టర్ జితేంద్ర సింగ్
జమ్మూ, కశ్మీర్ లోని కత్రా నుండి ఢిల్లీ వరకు అత్యాధునికమైన ఎక్స్ ప్రెస్ రోడ్డు మార్గం పనులు ప్రారంభమయ్యాయి. ఈ పనులు 2023 నాటికి పూర్తవుతాయి. ఈ రహదారిపై రాకపోకలు ప్రారంభమయ్యాక కత్రా నుండి ఢిల్లీ వరకు ప్రయాణ సమయం ఆరున్నర గంటలకు తగ్గుతుంది. అదే విధంగా, జమ్మూ నుండి ఢిల్లీ వరకు ప్రయాణ సమయం కేవలం ఆరు గంటలు పడుతుంది.
కేంద్ర మంత్రి డాక్టర్ జితేంద్ర సింగ్, ఈ రోజు ఇక్కడ ఈ విషయాలు వెల్లడిస్తూ, ఈ ఎక్స్ప్రెస్ రోడ్డు మార్గంలో రాకపోకలు ప్రారంభమైన అనంతరం, ప్రజలు రైలు లేదా వాయుమార్గంలో ప్రయాణించే బదులు రోడ్డు మార్గం ద్వారా ఢిల్లీ వెళ్ళడానికి ఇష్టపడతారని పేర్కొన్నారు. ఈ రోడ్డు మార్గం యొక్క లక్షణం ఏమిటంటే, ఇది పవిత్ర నగరాలైన కత్రా మరియు అమృత్సర్ లను కలుపుతుంది, అదే సమయంలో రెండు గమ్యస్థానాల మధ్య కొన్ని ఇతర ముఖ్య మతపరమైన పుణ్యక్షేత్రాలను కూడా కలుపుతుందని ఆయన చెప్పారు.
ఫీడ్బ్యాక్ కన్సల్టెంట్స్ లిమిటెడ్ సర్వే పూర్తి చేసిన తరువాత, భూమిని స్వాధీనం చేసుకునే ప్రక్రియ దాదాపుగా పూర్తయిందనీ, భూమిపై పనులు ప్రారంభమయ్యాయనీ, డాక్టర్ జితేంద్ర సింగ్ తెలిపారు. ఈ ప్రాజెక్టు అంచనా వ్యయం 35,000 కోట్ల రూపాయలని ఆయన చెప్పారు. ఈ ఎక్స్ ప్రెస్ రోడ్డు మార్గంలో జమ్మూ, కశ్మీర్ లోని జమ్మూ, కథువా తో పాటు పంజాబ్ లోని జలంధర్, అమృత్సర్, కపుర్తలా, లుధియానా మొదలైన ముఖ్య నగరాలు ఉన్నాయి.
ఇలా ఉండగా, పఠాన్ కోట్, జమ్మూల మధ్య జాతీయ రహదారిని 4 వరుసల నుండి 6 వరుసల రహదారిగా ఏకకాలంలో వెడల్పు చేయడం కూడా జరుగుతోందని, డాక్టర్ జితేంద్ర సింగ్ చెప్పారు. జమ్మూ, కథువా, పఠాన్కోట్ మధ్య ప్రయాణికులకు ఇది ఒక గొప్ప వరంగా ఉంటుంది.
ఇది మూడేళ్ల నిర్ణీత కాలపరిమితిలో పూర్తి కానుందని, డాక్టర్ జితేంద్ర సింగ్ తెలిపారు. ఈ మొత్తం ప్రాంతంలో పరిశ్రమలు, పెట్టుబడులను ప్రోత్సహించడంలో ఈ రహదారి ఒక విప్లవాత్మక ప్రగతిని తీసుకు వచ్చే అవకాశం ఉంది. కథువా, జమ్మూ వంటి నగరాలలో ఆర్థిక కేంద్రాల వృద్ధికి కూడా ఇది మార్గం సుగమం చేస్తుందని ఆయన అన్నారు.
కత్రా వైష్ణో దేవికి ప్రాతినిధ్యం వహిస్తున్న పార్లమెంటు సభ్యుడు  డాక్టర్ జితేంద్ర సింగ్ 2015 నుండి ఈ ప్రాజెక్టు కోసం ప్రయత్నిస్తున్న విషయం ఇక్కడ ప్రస్తావించవలసిన అవసరం ఉంది. మూడున్నర సంవత్సరాల క్రితం కత్రాలో ఒక కార్యక్రమం సందర్భంగా మొదటిసారి, ఆయన ఈ ప్రతిపాదనను సమర్పించినప్పుడు, ఈ ప్రాజెక్టును ఆమోదిస్తున్నట్లు ప్రకటించడం జరిగింది. దీనిని కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ అంగీకరించారు. అయితే, విధానపరమైన సమస్యలు మొదలైన వాటి కారణంగా కొంత ఆలస్యమయింది.
గత ఆరు సంవత్సరాలలో ఈ ప్రాంతంలో కొత్త రహదారులు మరియు వంతెనలను నిర్మించడానికి ఉదారంగా కేంద్ర నిధులు మంజూరు చేసిన ప్రధానమంత్రి శ్రీ నరేంద్ర మోదీకి, డాక్టర్ జితేంద్ర సింగ్ ధన్యవాదాలు తెలియజేశారు. ఈ ప్రాంతంలో అత్యాధునికంగా నిర్మించిన చెన్నై - నష్రి సొరంగం వంటి స్మారక కట్టడాల గురించి ఆయన వివరించారు. దీనిని ప్రధానమంత్రి శ్రీ మోదీ ప్రారంభించారనీ, ఇది డాక్టర్ శ్యామా ప్రసాద్ ముఖర్జీ పేరు పెట్టబడిన మొట్టమొదటి ప్రాజెక్టు అనీ, డాక్టర్ జితేంద్ర సింగ్ పేర్కొన్నారు.
<><><>
(Visitor Counter : 95
యు పి ఎస్ సి
'కంబైన్డ్ జియో సైంటిస్ట్'  పరీక్ష-2021 ఫలితాలు ప్రకటన
గత నెల 21న యూనియన్ పబ్లిక్ సర్వీస్ కమిషన్ నిర్వహించిన 'కంబైన్డ్ జియో సైంటిస్ట్'  పరీక్ష-2021 ఫలితాల ఆధారంగా, కింద పేర్కొన్న రోల్ నంబర్లు కలిగిన అభ్యర్థులు ముఖ్య పరీక్షకు అర్హత సాధించారు. కమిషన్ వెబ్సైట్ https://upsc.gov.in లోనూ ఫలితాలను చూడవచ్చు.
పరీక్ష అన్ని దశల్లో నిర్దేశిత అర్హతలను ఈ అభ్యర్థుల అభ్యర్థిత్వం సంతృప్తి పరచాలి, పైగా అభ్యర్థిత్వం పూర్తిగా తాత్కాలికం. ప్రాథమిక పరీక్షలో అర్హత పొందిన అభ్యర్థులు, ఈ ఏడాది జులై 17, 18 తేదీల్లో నిర్వహించే ప్రధాన పరీక్షకు హాజరుకావాలి. కేంద్ర గనుల మంత్రిత్వ శాఖ జారీ చేసిన కంబైన్డ్ జియో సైంటిస్ట్-2021 పరీక్ష నియమనిబంధనలను వారు తెలుసుకుని ఉండాలి. 07.10.2020న కమిషన్ జారీ చేసిన పరీక్ష ప్రకటన నం.1/21-జీఈవోఎల్ను కూడా క్షుణ్నంగా చదివి ఉండాలి. ఈ ప్రకటన కమిషన్ వెబ్సైట్లోనూ ఉంది. ప్రధాన పరీక్షకు మూడు వారాల ముందు నుంచి అభ్యర్థులు హాల్ టిక్కెట్లను వెబ్సైట్ ద్వారా పొందవచ్చు. పరీక్ష ప్రక్రియ మొత్తం పూర్తయ్యాక, అంటే తుది ఫలితాలను కూడా ప్రకటించి తర్వాత, అభ్యర్థులు సాధించిన మార్కులను వారికి తెలియజేయడంతోపాటు పరీక్ష కటాఫ్ మార్కులను వెబ్సైట్లో అప్లోడ్ చేస్తారు. పరీక్ష కేంద్రం లేదా ప్రాంతం మార్పు కోసం వచ్చే అభ్యర్థనలు ఎలాంటి పరిస్థితుల్లోనూ అంగీకరించబడవు.
యూపీఎస్సీ తన భవన ప్రాంగణంలో సహాయ కేంద్రాన్ని ఏర్పాటు చేసింది. పరీక్షకు సంబంధించిన సమాచారం లేదా స్పష్టత కావాలనుకున్నవారు, అన్ని పని దినాల్లో ఉదయం 10 గం. సాయంత్రం 5 గం. మధ్య నేరుగాగానీ, టెలిఫోన్ నంబర్లు - 23388088, 23385271/23381125/23098543 ద్వారాగానీ సంప్రదించవచ్చు.
ప్రధాన పరీక్షకు అర్హత సాధించిన అభ్యర్థుల పూర్తి జాబితా కోసం ఇక్కడ క్లిక్ చేయండి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఎస్.సి.ఓ. యువ శాస్త్రవేత్తల సదస్సు లో అనేక అంశాలపై వినూత్న ఆలోచనలను పంచుకున్న - యువ శాస్త్రవేత్తలు
'మన దేశాలను వేగంగా అభివృద్ధి వైపు నడిపించడానికి 'ఇన్నోవేట్, పేటెంట్, ప్రొడ్యూస్ & ప్రోస్పర్' అనే సూత్రాన్ని పాటించాలని, మొదటి ఎస్.సి.ఓ. యువ శాస్త్రవేత్తల సదస్సు లో చురుకైన శాస్త్రవేత్తలను కోరిన - డాక్టర్ హర్ష్ వర్ధన్
ఈ ప్రాంతాలలో నెట్వర్కింగ్ మరియు సహకారానికి వీలుగా, ఎస్.సి.ఓ. సభ్య దేశాలలో యువ శాస్త్రవేత్తల మార్పిడి కోసం నిబంధనలతో రూపొందించబడిన - కార్యాచరణ ప్రణాళిక
ఇటీవల ముగిసిన ఐదు రోజుల షాంఘై సహకార సంస్థ  యువ శాస్త్రవేత్తల సదస్సులో యువ శాస్త్రవేత్తలు అనేక అంశాలపై, తమ వినూత్న ఆలోచనలను పంచుకున్నారు. ఆ అంశాలలో - వ్యవసాయం; ఆహార ప్రాసెసింగ్; స్థిరమైన విద్యుత్తు; విద్యుత్తు నిల్వ; జీవ సాంకేతిక విజ్ఞానం; బయో ఇంజనీరింగ్; పరిశోధన, ఆవిష్కరణల ద్వారా కోవిడ్-19 తో పాటు అభివృద్ధి చెందుతున్న మహమ్మారిని ఎదుర్కోవడం; పర్యావరణ పరిరక్షణ, సహజ వనరుల నిర్వహణ మొదలైనవి ఉన్నాయి.
22 మంది యువ శాస్త్రవేత్తలకు వారి వినూత్న పరిశోధనలు మరియు వారు ఎస్.సి.ఓ. దేశాల సహకారంతో పనిచేయాలనుకుంటున్న ఆలోచనలకు ప్రశంసా పత్రాలను ప్రదానం చేశారు.
కేంద్ర శాస్త్ర, సాంకేతిక, భూవిజ్ఞానం, ఆరోగ్యం, కుటుంబ సంక్షేమ శాఖల మంత్రి డాక్టర్ హర్ష వర్ధన్, ఈ సదస్సును ప్రారంభించిన అనంతరం మాట్లాడుతూ, ఈ సహస్రాబ్ది యొక్క అతిపెద్ద సవాలుగా నిలిచిన, సామాన్యుల జీవన ప్రమాణాలను మెరుగుపరిచేందుకు శాస్త్ర విజ్ఞానాన్ని ఒక సాధనంగా ఉపయోగించాలని, ఎస్.సి.ఓ. సభ్య దేశాల నుండి ఎంపికైన యువ శాస్త్రవేత్తలను కోరారు. "ఆవిష్కరణలు చేసి, హక్కు పొంది, ఉత్పత్తి చేసి, అభివృద్ధి చెంది" మన దేశాలు వేగంగా పురోభివృద్ధి సాధించడానికి కృషి చేయాలని, మొదటి ఎస్.సి.ఓ. యువ శాస్త్రవేత్తల సదస్సు లో పాల్గొన్న శాస్త్రవేత్తలకు డాక్టర్ హర్ష్ వర్ధన్ పిలుపునిచ్చారు.
ఎస్.సి.ఓ. సభ్య దేశాలకు చెందిన శాస్త్రవేత్తల మధ్య ఆలోచనల సంగమానికి, ఈ సమావేశం వీలు కల్పించడంతో పాటు, సభ్య దేశాలలో నెట్ వర్క్ ఏర్పాటుకు మార్గం సుగమం చేసింది. భవిష్యత్ సహకారం కోసం ఎస్.సి.ఓ. భాగస్వాముల పరిధిలో ఎస్.టి.ఐ. అవకాశాలతో ఉమ్మడి ప్రతిపాదనలకు గల అవకాశాలను ఇది అంచనా వేసింది. ఈ ప్రాంతాలలో నెట్వర్కింగ్ మరియు సహకారం కోసం, ఎస్.సి.ఓ. సభ్య దేశాలలో యువ శాస్త్రవేత్తల మార్పిడి కోసం, ఒక కార్యాచరణ ప్రణాళికను రూపొందించారు. విజ్ఞానం మరియు సాంకేతికత బదిలీ కోసం అంతర్జాతీయ విద్యార్థుల మార్పిడిని ప్రోత్సహించడానికి యువ మనస్సులను ఒకచోట చేర్చడం ఈ సదస్సు ప్రత్యేకత. ఈ సదస్సుకు ఎస్.సి.ఓ. సభ్య దేశాల నుండి అనూహ్య స్పందన లభించింది.
మహమ్మారి కారణంగా ఈ సదస్సు దృశ్య మాధ్యమం ద్వారా నిర్వహించడం జరిగింది. యువ పరిశోధకులను ఒక సాధారణ వేదికపైకి తీసుకురావడంతో పాటు పరిశోధన మరియు ఆవిష్కరణల ద్వారా సాధారణ సామాజిక సవాళ్లను పరిష్కరించడానికీ అదేవిధంగా, యువత యొక్క పరిపూరకరమైన నైపుణ్యాలు మరియు పరిశోధనా సామర్థ్యాల పురోగతిని బలోపేతం చేయడానికి వారి జ్ఞానాన్ని ఉపయోగించుకునేలా యువతను ప్రోత్సహించడం లక్ష్యంగా ఈ సదస్సును ఏర్పాటు చేశారు. ఈ సదస్సులో సుమారు 200 మంది పాల్గొన్నారు, వీరిలో 67 మంది యువ శాస్త్రవేత్తలతో పాటు ఎస్.సి.ఓ. సభ్య దేశాల నుండి ఎంపిక చేసిన విద్యార్థులు ఉన్నారు.
అంతర్జాతీయ సహకారం అధిపతి, సలహాదారుడు డాక్టర్ ఎస్.కె.వర్షిణి మాట్లాడుతూ, బహుళ-క్రమశిక్షణా ఆర్ & డి. ప్రాజెక్టులకు బహుళ పాక్షిక ఆకృతిలో మద్దతు ఇవ్వడానికి ఎస్.సి.ఓ. ఎస్.టి.ఐ. ఫ్రేమ్ వర్క్ కార్యక్రమం తుది దశలో ఉందని, తెలియజేశారు. యువ శాస్త్రవేత్తల కోసం ఫెలోషిప్ కార్యక్రమాన్ని రూపొందించడానికి ఎస్.సి.ఓ. సభ్య దేశాలు పరిగణించవచ్చని ఆయన సూచించారు. ఇది ఎస్.సి.ఓ. దేశాలలో విద్యార్థులు మరియు ప్రారంభ వృత్తి పరిశోధకుల మార్పిడిని అనుమతిస్తుంది.
హోం మంత్రిత్వ శాఖ
కోవిడ్ 19 నిరోధానికి విధించిన లాక్ డౌన్ నిబంధనలనుంచి కొన్ని ప్రత్యేక సేవల మినహాయింపు
కోవిడ్ 19 మహమ్మారిని నివారించడానికిగాను దేశవ్యాప్తంగా కేంద్రం లాక్ డౌన్ ప్రకటించగానే దీనికి సంబంధించి పలు మార్గదర్శకాలను కేంద్ర హోమ్ శాఖ విడుదల చేసిన సంగతి తెలిసిందే. అయితే వీటినుంచి కొన్ని ప్రత్యేక సేవలను మినహాయించాలనే విజ్ఞప్తులు వచ్చాయి. వీటికి సంబంధించి నిర్ణయం తీసుకున్న హోం శాఖ నిబంధనలనుంచి మినహాయింపు లభించిన సేవల వివరాలను ఆయా రాష్ట్రాలకు తెలిపింది.
(లాక్ డౌన్ నిబంధనలనుంచి మినహాయింపు పొందిన సేవలు ఏవంటే..
1. వ్యవసాయ ఉత్పత్తుల ప్రత్యక్ష విక్రయాలు
2. పిల్లలకు, మహిళలకు, బాలింతలకు అంగన్ వాడీ కార్యకర్తలు అందించే ఆహారం మరియు పోషకాల సేవలు
3. ఆయుష్ విభాగం కింద అందించే వైద్య ఆరోగ్య సేవలు మరియు మందుల తయారీ
మంత్రిమండలి
గృహసంబంధి ఎల్ పిజి లో నష్టాలకు గాను పిఎస్ యు ఒఎమ్ సి లకు22,000 కోట్ల రూపాయలను ఒక సారి గ్రాంటు రూపం లో ఇచ్చేందుకు ఆమోదం తెలిపిన మంత్రిమండలి
సార్వజనిక రంగం లోని మూడు చమురు మార్కెటింగ్ కంపెనీల కు  22 వేల కోట్ల రూపాయల ఒక సారి గ్రాంటు రూపం లో ఇవ్వాలంటూ పెట్రోలియం మరియు సహజ వాయు మంత్రిత్వ శాఖ తీసుకు వచ్చిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది. ఈ గ్రాంటు ను ఇండియన్ ఆయిల్ కార్పొరేశన్ లిమిటెడ్  కు భారత్ పెట్రోలియం కార్పొరేశన్ లిమిటెడ్  కు మరియు హిందుస్తాన్ పెట్రోలియం కార్పోరేశన్ లిమిటెడ్  కు మధ్య పంపిణీ చేయడం జరుగుతుంది.
ఈ ఆమోదం ద్వారా పిఎస్ యు ఒఎమ్ సిల కు ఆత్మనిర్భర్ భారత్ అభియాన్ పట్ల వాటి వచన బద్ధత ను కొనసాగించడంలో తోడ్పాటు లభించనుంది. దీనితో గృహసంబంధి ఎల్ పిజి సరఫరాల లో ఎటువంటి అంతరాయం ఎదురవదు; మేక్ ఇన్ ఇండియా ఉత్పాదన ల కొనుగోలు కు సమర్థన కూడా లభించగలదు.
గృహ సంబంధి ఎల్ పిజి సిలిండర్ లను ఐఒసిఎల్, బిపిసిఎల్, హెచ్ పిసిఎల్ వంటి సార్వజనిక రంగం లోని చమురు మార్కెటింగ్ కంపెనీ ల ద్వారా వినియోగదారుల కు హేతుబద్ధమయిన ధరల కు సరఫరా చేయడం జరుగుతున్నది.
2020వ సంవత్సరం జూన్ మొదలుకొని 2022 జూన్ మధ్య కాలం లో ఎల్ పిజి యొక్క అంతర్జాతీయ ధర ల లో దాదాపు గా 300 ల శాతం పెరుగుదల నమోదైంది. ఏమైనప్పటికీ, వినియోగదారులకు అంతర్జాతీయ ఎల్ పిజి ధరల లో హెచ్చు తగ్గు ల ప్రభావం భారీ నుండి రక్షణ ను కల్పించడం కోసం గృహ సంబంధి ఎల్ పిజి ధరల లో ఈ వృద్ధి ని పూర్తి స్థాయి లో బదలాయించడం జరుగలేదు. తదనుగుణంగా పైన ప్రస్తావించిన కాలం లో స్వదేశీ ఎల్ పిజి ధర ల లో 72 శాతం మాత్రమే పెరుగుదల చోటు చేసుకొంది. దీనితో ఈ ఒఎమ్ సి లకు భారీ నష్టాలు వచ్చాయి.
ఈ నష్టాల ను చవిచూసినప్పటికీ, మూడు పిఎస్ యు ఒఎమ్ సి లు దేశం లో ఈ నిత్యావసర వంట సంబంధి ఇంధనం తాలూకు సరఫరా లు నిరంతరాయం గా కొనసాగేటట్లు శ్రద్ధ ను తీసుకొన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 175.83 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,81,075
మొత్తం కేసుల్లో క్రియాశీల కేసులు 0.42%
ప్రస్తుత రికవరీ రేటు 98.38%
గత 24 గంటల్లో 34,226 మంది కోలుకున్నారు. దీంతో, కోలుకున్నవారి మొత్తం సంఖ్య 4,21,58,510 కు పెరిగింది.
గత 24 గంటల్లో 13,405 కొత్త కేసులు నమోదయ్యాయి.
రోజువారీ పాజిటివిటీ రేటు 1.24%
వారపు పాజిటివిటీ రేటు 1.98%
గత 24 గంటల్లో చేసిన 10,84,247 కొవిడ్ పరీక్షలతో కలిపి ఇప్పటివరకు 76.12 కోట్ల పరీక్షలు చేశారు.
ప్రధాన మంత్రి కార్యాలయం
ఈ సంక్షోభ సమయాన వేగుచుక్కలా ప్రకాశిస్తున్న భారత ఆర్థిక వ్యవస్థ: ప్రధానమంత్రి
భారతదేశంపై ప్రపంచం ఆశావహ భావనకుగల కారణాలను వివరించే కథనాలు, సమాచార చిత్రాలను మనీ కంట్రోల్ వెబ్సైట్ సేకరించడాన్ని ప్రధానమంత్రి శ్రీ నరేంద్ర మోదీ ప్రశంసించారు. భారత ఆర్థిక వ్యవస్థ బలమైన వృద్ధిని, స్థితిస్థాపక స్ఫూర్తిని ఈ కథనాలు, సమాచార చిత్రాలు చాటి చెబుతున్నాయని ఆయన పునరుద్ఘాటించారు.
ఈ మేరకు ‘ఎక్స్’ ద్వారా పంపిన సందేశంలో:
“ప్రస్తుత సంక్షోభ సమయంలోనూ భారత ఆర్థిక వ్యవస్థ వేగుచుక్కగా ప్రకాశిస్తోంది. ఈ మేరకు దృఢమైన వృద్ధి, స్థితిస్థాపక స్ఫూర్తితో దేశ భవిష్యత్తు ఆశావహంగా కనిపిస్తోంది. ఇదే వేగాన్ని కొనసాగిస్తూ 140 కోట్ల మంది భారతీయులకు సౌభాగ్యాన్ని అందిద్దాం!” అని ప్రధానమంత్రి పేర్కొన్నారు.
ఆర్థిక మంత్రిత్వ శాఖ
దీపావళి సందర్భంగా పెట్రోలు, డీజిల్ పై ఎక్సైజ్ సుంకం తగ్గింపును ప్రకటించిన ప్రభుత్వం
రేపటి నుంచి పెట్రోలుపై ఎక్సైజ్ సుంకం 5 రూపాయలు, డీజిల్పై 10 రూపాయలు తగ్గింపు
ఇందుకు అనుగుణంగా తగ్గనున్న పెట్రోలు, డీజిల్ ధరలు.
పెట్రోలుతో పోల్చినపుడు,డీజిల్పై రెట్టింపు మొత్తంలో ఎక్సైజ్ సుంకం తగ్గింపు వల్ల రానున్న రబీ సీజన్లో రైతులకు మరింత ప్రయోజనకరంగా ఉండనుంది.
వినియోగదారులకు ఊరట కలిగించేందుకు పెట్రోలు, డీజిల్ పై విలువ ఆధారిత పన్ను తగ్గించాల్సిందిగా రాష్ట్రాలకు సూచన.
పెట్రోలు డీజిల్ లపై సెంట్రల్ ఎక్సైజ్ సుంకాన్ని తగ్గిస్తూ కేంద్ర ప్రభుత్వం కీలక నిర్ణయం తీసుకుంది. పెట్రోలు ధరను రేపటి నుంచి 5 రూపాయలు, డీజిల్ ధరను పది రూపాయలు తగ్గించనుంది. దీనితో పెట్రోలు , డీజిల్ ధరలు ఆమేరకు తగ్గనున్నాయి.
డీజిల్ పై తగ్గించిన ఎక్సైజ్ సుంకం , పెట్రోలు పై తగ్గించన దానికి రెట్టింపు. భారత రైతులు తమ కఠోర శ్రమతో , లాక్డౌన్ దశలో కూడా ఆర్ధిక వ్యవస్థను ముందుకు తీసుకువెళ్లేందుకు దోహదపడ్డారు. డీజిల్పై పెద్దమొత్తంలో ఎక్సైజ్ సుంకం తగ్గింపు రానున్న రబీసీజన్ లో రైతులకు ఎంతో ప్రయోజనకరంగా ఉండనుంది.
ఇటీవలి కాలంలో అంతర్జాతీయ మార్కెట్లో క్రూడ్ ఆయిల్ ధరలు పెరుగుతూ వచ్చాయి. ఫలితంగా దేశీయంగా పెట్రోలు, డీజిల్ ధరలు గత కొద్ది వారాలుగా పెరుగుతూ వచ్చాయి. దీనితో ద్రవ్యోల్బణ ఒత్తిడి కనిపించింది. ప్రపంచ వ్యాప్తంగా కూడా అన్ని రకాల ఇంధనాల కొరత కనిపించింది. అలాగే వాటి ధరలు కూడా పెరిగాయి. దేశంలో ఇంధన కొరత ఏర్పడకుండా చూసేందుకు కేంద్ర ప్రభుత్వం అన్ని చర్యలూ తీసుకుంది. అలాగే పెట్రోలు, డీజిల్ వంటి వాటిని మన అవసరాలకు అనుగుణంగా తగినంతగా అందుబాటులో ఉండేట్టు చూసింది.
కోవిడ్ సమయంలో మందకొడిగా ఉన్న భారత ఆర్థిక వ్యవస్థ, కోవిడ్ -19 అనంతర దశలో ఎన్నో ఆకాంక్షలు గల ప్రజల ఔత్సాహిక సామర్థ్యంతో ముందుకు వెళుతూ , ఒక అద్భుతమైన మలుపు తిరిగింది. వ్యవసాయ రంగంతో పాటు,దేశ ఆర్ధిక రంగంలోని అన్ని వ్యవస్థలూ ఆర్ధిక కార్యకలాపాల విషయంలో చెప్పుకోదగిన పురోగతిని సాధిస్తున్నాయి.
ఆర్ధిక వ్యవస్థకు మరింత ఊపు నిచ్చేందుకు భారత ప్రభుత్వం డీజిల్, పెట్రోలు పై ఎక్సైజ్ సుంకాన్ని గణనీయంగా తగ్గించాలని నిర్ణయించింది.
పెట్రోలు, డీజిల్పై ఎక్సైజ్ సుంకం తగ్గింపు వినియోగాన్ని పెంచుతుంది, ద్రవ్యోల్బణాన్ని అదుపులో ఉంచుతుంది. ఆ రకంగా పేద , మధ్యతరగతికి సహాయపడుతుంది. ఈ రోజు తీసుకున్న నిర్ణయం మొత్తం ఆర్ధిక చక్రాన్ని మరింత ముందుకు తీసుకెళ్లగలదు.
వినియోగదారులకు మరింత ఊరట కలిగించేందుకు పెట్రోలు, డీజిల్పై వ్యాట్ను ఇందుకు అనుగుణంగా తగ్గించాల్సిందిగా రాష్ట్రాలను కోరడం జరిగింది.
ప్రధాన మంత్రి కార్యాలయం
టోక్యో ఒలింపిక్స్ 2020 లో మల్లయుద్ధం లో రజత పతకాన్ని గెలిచినందుకు రవి కుమార్ దహియా ను అభినందించిన ప్రధాన మంత్రి
టోక్యో ఒలింపిక్స్ 2020 లో మల్లయుద్ధం లో రజత పతకాన్ని గెలిచినందుకు రవి కుమార్ దహియా కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ఆయన ఒక ప్రశంసాయోగ్య మల్లయోధుడు అంటూ ప్రధాన మంత్రి కొనియాడారు.
‘‘రవి కుమార్ దహియా ఒక ప్రశంసాయోగ్యమైనటువంటి మల్లయోధుడు. ఆయన లోని పోరాట పటిమ, దృఢ సంకల్పం అసాధారణం గా ఉన్నాయి. #Tokyo2020 లో రజత పతకాన్ని గెలిచినందుకు ఆయన కు ఇవే అభినందన లు. ఆయన ఘనకార్యాల ను చూసుకొని భారతదేశం ఎంతగానో గర్విస్తోంది’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
అహమదాబాద్ లో ఆసుపత్రి లో అగ్నిప్రమాదం కారణం గా ప్రాణనష్టం వాటిల్లడం పట్ల సంతాపాన్ని వ్యక్తం చేసిన ప్రధాన మంత్రి
అహమదాబాద్ లో ఆసుపత్రి లో అగ్నిప్రమాదం కారణం గా ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘అహమదాబాద్ లో జరిగిన దు:ఖదాయక అగ్నిప్రమాద ఘటన తో వ్యథితుడినయ్యాను. ఆప్తుల ను కోల్పోయిన కుటుంబాల కు ఇదే సంతాపం. ఈ ఘటన లో గాయపడ్డ వారు శీఘ్రం గా కోలుకొందురుగాక. పరిస్థితి ని గురించి ముఖ్యమంత్రి @vijayrupanibjp గారి తో మరియు పురపాలకాధ్యక్షుడు @ibijalpatel గారితో మాట్లాడాను. బాధితుల కు పాలనయంత్రాంగం చేతనైన అన్ని విధాల సహాయాన్ని అందిస్తోంది’’ అని ఒక ట్వీట్ లో ప్రధాన మంత్రి పేర్కొన్నారు.
(
ప్రధాన మంత్రి కార్యాలయం
నవ్ రోజ్ సందర్భం లో శుభాకాంక్షలు తెలిపిన ప్రధాన మంత్రి
పారసీ నూతన సంవత్సరం తాలూకు విశిష్ట సందర్భం అయినటువంటి ‘నవ్ రోజ్’ నాడు ప్రధాన మంత్రి శ్రీ నరేంద్ర మోదీ తన శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘నవ్ రోజ్ ముబారక్.
పారసీ నూతన సంవత్సరం సందర్భం లో ఇవే శుభాకాంక్షలు. పారసీ సముదాయం యొక్క సంస్కృతి ని మరియు సంప్రదాయాల ను చూసుకొని భారతదేశం ఎంతగానో గర్వపడుతున్నది. ఈ సముదాయం మన దేశ ప్రగతి ని చెప్పుకోదగినంత గా సమృద్ధం చేసింది. క్రొత్త సంవత్సరం సంతోషం తో, చక్కటి ఆరోగ్యం తో మరియు సమృద్ధి తో నిండిపోవాలి అంటూ ఆ పరమేశ్వరుడి ని ప్రార్థిస్తున్నాను.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్స్-1
41.57 శాతానికి చేరిన రికవరీ రేటు
భారత ప్రభుత్వం ,కోవిడ్ -19 నియంత్రణ, నిర్వహణకు సంబంధించి రాష్ట్ర ప్రభుత్వాలు, కేంద్రపాలిత ప్రాంతాల సమన్వయంతో పలు ముందస్తు, సానుకూల చర్యలు చేపడుతోంది. ఈ చర్యలను ఉన్నత స్ధాయిలో క్రమం తప్పకుండా సమీక్షించడం జరుగుతోంది.
ఇప్పటి వరకు దేశవ్యాప్తంగా 57,720 మంది కోవిడ్ వైరస్నుంచి కోలుకున్నారు. గత 24 గంటలలో 3280 మంది ఈ వ్యాధినుండి నయమయ్యారు. దీనితో మొత్తం రికవరీ రేటు 41.57 శాతానికి చేరింది. దేశ వ్యాప్తంగా మొత్తం కోవిడ్ పాజిటివ్ నిర్ధారణ కేసుల సంఖ్య 1,38,845 కు చేరింది. ప్రస్తుతం వైద్యుల పర్యవెక్షణ లో ఉన్న కేసుల సంఖ్య 77,103
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/,@MoHFW_INDIA .
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in కు అలాగే @CovidIndiaSeva కు పంపవచ్చు
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.
https://www.mohfw.gov.in/pdf/coronvavirushelplinenumber.pdf .
(
హోం మంత్రిత్వ శాఖ
అన్ని రాష్ట్రాలు/కేంద్రపాలిత ప్రాంతాలలోని జైళ్ల ప్రధానాధికారుల 7వ జాతీయ సమావేశం
- 07-08 అక్టోబర్, 2021 తేదీలలో న్యూఢిల్లీ మహిపాల్పూర్ బీపీఆర్అండ్డీలో నిర్వహణ
అన్ని రాష్ట్రాలు/కేంద్రపాలిత ప్రాంతాలకు చెందిన జైళ్ల ప్రధానాధికారుల రెండు రోజుల 7వ జాతీయ సమావేశం ఈ రోజు జరిగింది. న్యూఢిల్లీలో జరిగిన ఈ కార్యక్రమాన్ని కేంద్ర హోంశాఖ సహాయ మంత్రి శ్రీ అజయ్ కుమార్ మిశ్రా ప్రారంభించారు. తన ప్రారంభ ప్రసంగంలో కేంద్ర హోంశాఖ సహాయ మంత్రి ఈ క్రింది అంశాలపై ఉద్ఘాటించారు:
1. 25 రాష్ట్రాలు మరియు 4 కేంద్రపాలిత ప్రాంతాలకు చెందిన 75 మంది సీనియర్ జైలు అధికారులు.. వివిధ రకాల సమస్యలపై చర్చించడానికి, విస్తృత దృక్పథం, విస్తృత ఆమోదయోగ్యమైన విధానాన్ని రూపొందించడానికి ఈ సమావేశం సరైన వేదిక.
2. ఖైదీలను సమాజంలోని ప్రధాన స్రవంతిలోకి చేర్చడానికి ప్రధాన సవాలు.. వారికి సురక్షితమైన వాతావరణాన్ని అందించడం.
3. కారాగార వ్యవస్థలు జైళ్లలో మరియు తర్వాత సంరక్షణ కార్యక్రమాలలో నివసించే వ్యక్తులకు శిక్షణ మరియు నైపుణ్యాభివృద్ధిని అందించేందుకు తప్పనిసరిగా నిబంధనలను కలిగి ఉండాలి.
4. ఈ-జైళ్ల భావన సమయాన్ని ఆదా చేస్తుంది. కోర్టులతో మరింత అనుబంధించడానికి ప్రక్రియను సులభతరం చేస్తుంది. ఈ-జైళ్ల యొక్క మరొక ముఖ్యమైన అంశం ఈ-ములాకత్, ఇది ఖైదీలు తమ కుటుంబాలను సంప్రదించే ప్రక్రియను సులభతరం చేసింది.
బీపీఆర్ అండ్డీ డైరెక్టర్ జనరల్ డి. శ్రీ బాలాజీ శ్రీవాస్తవ మాట్లాడుతూ ఈ సమావేశంలో చర్చలు స్వల్పకాలిక, మధ్యకాలిక మరియు దీర్ఘకాలిక విధానాలను సిద్ధం చేయడానికి ఉపయోగపడతాయని పేర్కొన్నారు. బీపీఆర్ అండ్డీ ద్వారా జైళ్లు/దిద్దుబాటు పరిపాలనపై చేపట్టిన విభిన్న కార్యక్రమాల గురించి కూడా వివరించాడు, అవి ఇలా ఉన్నాయి..
- జైళ్ల ర్యాంకింగ్ కోసం పారామితులను అభివృద్ధి చేయడం.
- జైళ్లలోని వివిధ కేటగిరీల సిబ్బంది మరియు అధికారుల కోసం 50 జైలు శిక్షణ మాన్యువల్ల తయారీ.
- మోడల్ జైలు చట్టం యొక్క సూత్రీకరణ.
కాన్ఫరెన్స్ మొదటి రోజున, ఈ క్రింది అంశాలు చర్చించబడ్డాయి:
-"భారతదేశంలో దిద్దుబాటు సేవలు: ఒక దృక్పథం" పై ప్యానెల్ చర్చ.
-జైళ్లు/దిద్దుబాటు పరిపాలనపై పరిశోధన ప్రాజెక్టులపై ప్రదర్శన. జైళ్లు మరియు దిద్దుబాటు సేవలకు సంబంధించి దశాబ్ద కాలపు - ప్రణాళికను సిద్ధం చేయడంపై సిండికేట్ చర్చలు.